
Denominatio  et  definitio  morbi. 


Hydrops ,  vtfganp  (an  v otny  tvasser  et  wip  Aussaiieil I ;  r r  as- 
sersucht  $  fr.  Hydropisie  5  engl*  Dropsy,  est  generatim  quae¬ 
vis  humorum  serosarum  collectio  abnormis  in  parte  corporis 
humani  sive  externa  sive  interna. 

Latex  autem  serosus  solummodo  in  membranis  serosis 
et  textu  cellulari  locum  invenit,  quapropter  in  his  substra¬ 
tum  hydropis  generale  quaerendum* 

Symptomatologla# 

Hydropis  praesentia  sequentibus  manifestatur  sympto¬ 
matibus  : 

1)  Volumen  partis adfectae  per  fluidum  morbose  col¬ 
lectum  augetur.  Tumor  distinguitur  fere  semper pallore,  tem¬ 
peratura  minori,  elasticitate  insolita  ,  prementi  cedit  digito, 
illoque  retracto  foveolam  relictam  ostendit. 

2)  Functio  organi  adfecti,  frequenter  et  partium  vici¬ 
narum  plus  minusque  alteratur,  et  quidem  vel  dynamice  per 
morbos  ,  ex  quibus  seri  accumulatio  pathologica  scaturiebat, 
vel  mechanice  per  seri  pondus  ipsum* 

3)  Nutritionis  aut  adest  decrementum  aut  perversa  in¬ 
doles,  modo  ad  partes  singulas  restricta,  modo  universum 
plectens  organismum  5  flavescunt  musculi,  consumitur  pin¬ 
guedo,  segnes  evadunt  motus,  faciesque  cachectice  prospicit. 
Haec  tamen  praeprimis  de  sic  dicto  hydrope  atonico  putanda 
esse  per  transennam  duntaxat  monemus* 

4)  Momentosum  cutis  munus  transpirationis  nec  non 
secretio  urinae  in  omni  hydrope  plus  minusve  minuuntur* 
Cutis  tangitur  arida,  aspera,  sicca  5  epidermis  in  furfures 
frequenter  dehiscit 5  lotium  deponitur  parcum,  consuetim 
turbidum ,  subinde  aquosum. 

5}  Fluidum  ipsum  morbose  collectum  qualitate  maxi- 
mopere  variat  $  reperies  plerumque  in  hydrope  cerebri  et 
anasarca  aquosum 5  in  ascite  magis  mucosum,  lymphaticum 
saepe  glutinosum ,  albuminosis  floccis  lymphaticis  mixtum. 
Sed  haec  de  qualitate  solum  in  genere  valent  ,  color  etenim 
aliaeque  indoles  de  morbi  hydropem  progenerantis  natura, 
de  duratione  mali,  aliisque  hujusce  modi  dependent  circum¬ 
stantiis. 

Analysis  chemica  saepenumero  in  hydropicorum  fluido 
detegit  albumen,  lympham  coagulabilem,  quandoque  calca¬ 
riam  phosphoricam ,  sodam  muriaticam,  lixivam  sulfuricam 
nec  non  phosphatis  ferri  vestigia.  Basim  vero  hujusce  fluidi 
sistit  serum  ,  qua  circumstantia  sola ,  hydropem  morbum 
membranarum  serosarum  esse,  satis  monemur. 

Albumen  subinde  tanta  copia  fluidum  hydrope  genera¬ 
tum  impraegnat ,  ut  coagulatio  ejus  sub  modico  jamjam  ca¬ 
lore  e.  g.  35  aut  40°  R.  contingat.  —  Odor  laticis  non- 
nunquam  nullus ,  nonnunquam  sulfureus,  inamoenus  5  sapor 
intensus,  modo  acris,  modo  salinus 5  color  vel  brunneus  vel 
flavus,  vel  rubellus,  imo  et  viridescens. 

6)  Permulta  alia  phoenomena  singularia  dependent  a 
diversitate  organi  labe  hacce  correpti  et  ab  aliis  innumeris 
circumstantiis ,  e.  g.  agrypnia  ,  sensuum  hallucinationes  et 
torpores,  inquietudo,  anxietas,  tussis,  dispnoea,  etc.  De  his 
particularibus  symptomatibus  verba  hic  facere ,  mihi  non 
in  mente  est ,  quum  de  hydrope  in  genere  disserere  mihi 
proposuerim,  quippe  quum  unicae  jam  hydropis  speciei  exa¬ 
randae  ,  numerosae  dicari  deberent  paginae. 

Durali»  et  decursus. 


Generalia  quaedam  circa  decurrendi  modum  atque  circa 
durationem  effari,  vix  ac  ne  vix  quidem  licet  ,  quum  alia 
ratio  in  quavis  hydropis  specie  locum  habeat. 

Sic  neminem  effugit,  decursum  in  hydrope  scarlatinam 
excipiente,  in  hydrocephalo  #cuto  summopere  rapidum  et 
velocem  obtingere* 

Ex  contrario  pariter  notum,  quam  taediose,  quam  lente 
quaedam  hydropis  specimina  e.  g*  hydrops  saccatus ,  cyclum 
suum  absolvant. 

Terminatur  autem  morbus  tractatus  vel  in  salutem  vel 
in  alios  morbos  vel  in  mortem.  Criticas  operationes  haud  ra¬ 
ro  salutiferas  observare  fas  est,  e.  g.  per  urinam,  per  sudores, 
per  alvi  dejectiones.  Itidem  per  lysim  pedetentim  hydropes 
sanari  animadvertimus. 

Signa ,  ex  quibus  unus  alterve  exitus  praesagitur  ,  m 
sectione  de  prognosi  explanare  conabor* 


Divisio. 

Diversissima  sunt  momenta,  quibus  pathologi  hydropis 
divisionem  superstruebant ,  missis  tamen  cunctis  valore  prac- 
tico  destitutis  divisionibus ,  illas  adduxisse  juvabit  ,  quae 
praecipue  naturae  et  characteri  morbi  innixa,  maxime  secu¬ 
rum  probumque  tum  in  medela  instituenda,  tum  in  prognosi 
tentanda ,  largiuntur  ducem* 

Nobis  autem  hicce  locorum  origo  et  character  morbi, 
fluidi  pathologiciindoles  et  locus  in  quo  residet,  considerationi 
peculiari  mereri  videntur. 

I.  Quoad  originem  hydrops  dividitur: 

a)  in  idiopathicum 

b)  in  symptomaticum. 

Hocce  discrimen  in  praxi  rite  institutum  maxime  ne¬ 
cessarium  est  et  scire  oportet,  numerum  hydropum  sympto¬ 
maticorum  longe  praevalentem  esse. 

Quodammodo  huc  quoque  pertinet  distinctio  $ 

in  a)  diathesicum , 
b)  adiathesicum. 

Priorem  nonnulli  auctores  universalem ,  huncce  lo- 
calem  compellant  ,  sed  satis  incongrue ,  nam  et  adiathesicus 
universalis  fieri  potest. 

Hydrops  symptomaticus  jure  merito  Secundum 
praecipuos  status  morbosos  ,  ex  quibus  profluit,  dispesci  pos¬ 
set:  in  a)  inflammatorium  (aliis  irritativum,  hyper- 
sthenicurn,  erethisticum,  .activum)  e.  g.  hydrops  post  scarla¬ 
tinam,  post  aut  potius  cum  inflammatione  membranae  se¬ 
rosae. 

/?)  antagonisticum,  ortum  post  refrigerium,  post 
supjjressionem  cutis  evacuationum,  dum  tela  serosa  aliorum 
systematum ,  quibus  vinculo  dynamico  jungitur,  munus  vi¬ 
cario  quodammodo  suscipiat. 

7)  in  hydropem  ex  impedita  circulatione, 
sive  systema  circulare  primitive  patiatur,  sive  secundaria 
quadam  ratione  ob  organorum  quorumdam  degenerationem 
turbantem 5  huc  pertinet  no.tabUis  hydropum  numerus,  quos 
auctores  nomine  atonicorum  (asthenicorum,  torpidorum)  in¬ 
signiebant* 

d)  hydropem  ex  labe  renum,  quem  recentiori 
demum  tempore  medici  agnoverunt. 

e)  tandem  in  hydropem  dyscrasicum,  seque¬ 
lam  utpote  pravae  sanguinis  miscelae,  quocunque  demum 
modo  adducta  fuerit. 

II.  Quoad  indolem,  quam  fluidum  morboso  pro¬ 
cessu  progenitum  prae  se  fert ,  discernitur : 

a)  hydrops  aquosus,  serosus,  plerumque  se¬ 
quela  exhalationis  largioris  sub  labe  membranarum  serosa¬ 
rum  interna.  Haec  hydropis  species  subinde  per  urinas  sudo¬ 
resque  copiosiores  solvi  consuescit. 

b)  Hydro  ps  lymphaticus.  Hunc  dignoscere  fas 
est  ex  anamnesi  (praegraessis  chronicis  organorum  malis, 
pseudoplasmatibus ,  degenerationibus)  ,  ex  coagulatione  seri 
profusi  sub  frigida  temperatura  mox  contingente. 


9 


In  hac  varietate  criticae  per  urinam  ephidrosimque 
evacuationes  rariores  inveniuntur 5  felicius  quandoque  mor¬ 
bus  alviductionibus  frequentibus  repugnatur  atque  deletur. 

III.  Quoad  sedem  colluviei  serosae  plurimae 
exstant  subdivisiones  hydropis,  uti :  hydrocephalus,  hydror- 
rhachia,  hydrophthalmus ,  hydrothorax,  hydrocardia,  asci¬ 
tes,  hydrometra,  hydrops  ovariorum,  hydrocele  ,  hydrar- 
thron  etc. 

Distinguunt  porro  hydropem  d  rf fusum  (freie 
Wassersucht)  si  exsudatum  in  majoribus  vel  minoribus  ca¬ 
vis  libere  fluctuat  e.  g.  hydrops  cerebri,  abdominis,  arti¬ 
culorum  *y  et  hydropem  saccatum  (Sack  wassersucht) 
quodsi  exsudatum  vel  in  receptaculis  ad  normam  jam  a 
natura  sacci  formiter  constructis  obtingit  e.  g.  in  hydro- 
phthalino,  in  hydrope  tunicae  vaginalis,  vel  vero  in  morbose 
separatis  a  se  invicem  dehiscentibus  lamellis  (hydrops  pe¬ 
ritonei,  omenti,  mesenterii)  vel  si  nova  peculiaria  recepta¬ 
cula  (cystides  serosae)  formantur ,  quod  semper  propemo- 
dum  phlogoseos  praegressae  ope  accidit.* 

W  o  s  ©  g  e  11  I  a* 

Hydropis  scaturiginem  in  vasis  exhalantibus  atque  re¬ 
sorbentibus  quaerendam  esse,  ex  definitione  ipsa  jam  elu- 
xescit. 

Explicatio,  quam  pathologi  hucusque  largiebantur,  do¬ 
centes,  in  hydrope  perversam  esse  rationem  inter  exhala¬ 
tionem  atque  resorptionem  ob  vitalitatis  unius  alteriusve 
functionis  sive  augmentum  sive  decrementum  5  haec  in¬ 
quam  explicatio  proxima  quidem  est  et  maxime  commoda , 
ast,  si  penitius  indagaveris,  valore  carens  insufificiensque. 
Recentiores  medici  satis  demonstrant  in  sola  rationis  dyna- 
micae  turbatae  consideratione ,  nunquam  morbi  naturam 
erui,  verbisque  sonantibus  nihil  usquam  perpetrari.  Expe¬ 
rientia  itidem,  proh  dolor!  satis  superque  quotidie  docet, 
innumeras  hydropis  formas  insanabiles  resistere  ,  quamvis 

medici  praedicatae  theoriae  confidentes  cuncta  medicamenta 
larga  manu  propinaverint,  quaecumque  sub  titulo  systema 
absorbens  incitantium  aut  actionem  ejusdem  systematis  coer¬ 
centium  venduntur. 

Manu  missis  quapropter  cunctis  hypothesibus  ,  mor* 
bos  illos  contemplaturus  sum  ,  quorum  pedisequa  hydrops 
esse  consuescit,  contentus,  si  morbum  inter  primitivum  ac 
secundarium  versantem  rationem  aliquo  veritati  consentaneo 
modo  delucidavero. 

'  ' "  .  •  •/'  -  ( 

Hac,  quousque  licet,  rite  perspecta,  agnotisque  mo¬ 
mentis  disponentibus  et  producentibus,  therapia  nec  non 
prognosis,  ni  fallor,  securior  firmiorque  evadet. 

Conditiones  morbosae,  ad  quas  cunctorum  propemo- 
dum  hydropum  origo  reduci  potest  ,  sequentes  mihi  vi¬ 
dentur* 

1)  In  f  1  ammati o.  In  hac  serum  exsudatum  qua 
productum  considerari  debet ,  hacque  productus  hydrops 
nequaquam  morbum  peculiarem  sistit,  sed  symptoma  dunr 
taxat  morbi  alius*  Neoterici  phlogosibus  exsudatum  gig¬ 
nentibus,  hydrophlegmasiarum  quamobrem  nornen 
impertiuntur* 

Ex  inflammatione  praegressa  hydrocephalum  acutum, 
exsudatum  pleuriticum  aliasque  formas  conspicere  licet. 

Hanc  speciem  :  febris ,  calor  universalis  auctus  ,  ce¬ 
phalaea  aliaque  turgescendae  systematis  sanguiferi  phoeno- 
mena  comitari  solent  5  urina  plerumque  simul  parca  elimina¬ 
tur,  sitisque  urget. 

Serum  ipsum  in  cavis  effusum  colore  plus  minusve 
rubello  distinguitur ,  flocullosque  lymphaticos ,  aut  si  lon¬ 
gius  jam  ab  inflammatione  praeterlapsum  fuerit  tempus,  stra¬ 
ta  pseudoplastica  offerre  solet. 

Notandum  liicce  locorum  est,  tumorem  hydropicum 
sic  dictum  inflammatorium  seu  activum  resistentiam  majo¬ 
rem  manui  tangenti  opponere  minusque  diu  prementis  di¬ 
giti  vestigium  retinere  ,  coloremque  non  adeo  pallidum  sed 
subinde  roseum  palam  facere. 

Nec  medicos  antiquiores  ,  colluvies  serosas  frequenter 
ex  inflammationibus  prodire,  latuit.  Sic  in  operibus  cl.  Mor¬ 
gagni,  Fabricii  ab  Hilden,  Yieussenii,  Sauva- 
gesii,  plures  casus  exsudatorum  genuine  narratos  reperies, 
quos  nemo  non  pro  sequelis  phlogosium  antecedentium  de¬ 
clarabit. 

Sufficiat  adnotasse,  numerum  adfectioniim  hydropica¬ 
rum  tali  modo  natarum ,  longe  illum  ex  aliis  prophasibus 
emergentium  superare* 

Ex  his  jam  elucet,  eadem,  quae  phlogosibus  favent, 
in  procreando  hydrope  inculpari  posse* 

Diversas  autem  hydrophlegmasiarum  varietates  non  in 
omni  aetate  eadem  frequentia  occurrere  constat,  hydrome- 
ningitidem  in  infantibus,  peritonitidem  exsudativam  in  sub¬ 
jectis  adultioribus  frequentius  observare  contingit* 

2)  Impedimentum  mechanicum  circulo  (prae- 
primis  venoso)  obtrusumj  huc  pertinent:  obliteratio, 
compressio,  angustatio,  obstructio  nec  non  varicosa  venar 
rum  dilatatio  5  cardieurysma  cum  parietum  attenuatione, 
valvularum  cordis  et  vasorum  majorum  incrassatio,  ossifi¬ 
catio  $  huc  quoque  pertinent  impermeabilitas  pulmonum  ex 
pneumonia,  vitia  vasorum  arteriosorum  et  lymphaticorum. 
Haec  circuli  vitia  tum  originaria  inveniuntur,  tum  degene¬ 
rationis  organorum  praeprimis  abdominalium,  uti  hepatis, 
lienis,  ovarii,  uteri  effectus  esse  possunt*  Hinc  frequentes 
hydropes  in  indurationibus,  in  atrophiis,  scirrhis  organo¬ 
rum  ,  ob  circuitus  liberi  justique  turbam* 

Recentiores  medici,  inter  quos  ingeniosus  Andral  et 
Bouillaud  numerosis  observationibus  instructi  eflantur, 
hydropem  mox  universalem  evadere,  quodsi  obex  circuli 
in  corde  ipso  aut  in  vena  majori  delitescat  5  topicum  autem 
remanere  consuetim,  si  vena  mediae  aut  minoris  diametri 
labe  fuerit  adfecta. 

Ratio,  ex  qua  impedimenta  mechanica  circuitus,  in- 
filtrationem  et  exsudationem  serosam  proliciant,  in  eo  quae¬ 
renda  erit,  quod  subinde  natura  ipsa  circulum  collateralem 

conservet  aut  constituat,  quo  obstaculi  sequelae  alias  neces¬ 
sariae  amoveri  et  arceri  queunt. 

Consuetim  quantitas  fluidi  exsudati  in  ratione  directa 
cum  obstaculis  versatur,  quae  circulationi  per  ramos  colla¬ 
terales  objiciuntur,  nec  non  cum  tempore,  per  quod  influ¬ 
xus  obicis  istius  animadvertitur. 

Quod  vitia  cordis  organica ,  ut  experientia  luculenter 
monstrat,  frequentissime  ad  seri,  in  textu  celluloso  et  cavis, 
accumulationem  pathologicam  conferant,  haud  mirabitur, 
qui  sub  istius  modi  malis  sanguinis  motum  tum  in  arteriis 
Ium  in  venis  tardiorem  lentioremque  fleri  rite  aestimaverit* 

Nulla  exigitur  demonstratio  quod  et  talis  hydrops  non¬ 
nisi  qua  symptoma  aliquod  censendus  sit,  morbum  alium 
designans. 

Hydropi  hoc  modo  generato  plerumque  titulus  »atoni- 
cus,  torpidus«  tribui  solet 

Superest  adhuc  ut  diagnosim  hujus  varietatis  quid 
designem : 

Fluida  ex  impedito  circulo  sive  in  textu  celluloso  sive 
in  cavis  collecta,  maximam  inter  se  analogiam  palam  fa¬ 
ciunt  ;  plerumque  turbida,  decolora  aut  flava  reperiuntur5 
chemici  in  illis  detexerunt  aquam,  albumen,  partesque  sa¬ 
linas  (sodam  et  lixivam  galacticain  nec  non  phosphatem 
natri). 

Impedimentis  derepente  intrantibus  ac  invincibilibus 
quandoque  serum  materia  sanguinis  colorante  tinctum  appa¬ 
ret  aut  cum  sanguine  transsudato  miscelam  induit. 

Oedemata  tali  modo  producta  id  peculiaris  habent, 
quod  nonnunquam  locum  mutent,  regiones  inferiores  tamen 
praediligant ,  quod  tumor  mollis  sit,  diuque  digiti  impressio 
animadvertatur,  quod  porro  calor  cutis  multum  inferior, 
colorque  pallidus  et  albescens  appareat. 

5)  Turbata  cutis  functio.  In  climate  calido  sae¬ 
pe  saepius  homines  post  refrigerium  derepente  hydropicos 
fleri  notum ,  neque  apud  nos  observandi  occasio  deest,  con- 
festim  quandoque  post  refrigerationem  vehementiorem  sub 

madore  cutis  ,  hydropem  evolvi.  Exempla  quoque  numerosa 
in  scriptis  legere  contingit. 

Haec  hydropis  forma  infer  piscatores,  lotrices,  nau¬ 
tas  frequentior$  ad  liltora  Belgiae ,  Angliae  etiam  haud  in¬ 
solita  invenitur. 

Prouti  hydrops  ex  tali  ratione  aut  lento  gradu  evolvar 
tur  aut  extemplo  emergat,  phoenomena  aut  magis  hydropi 
sic  dicto  acuto,  inflamatorio,  aut  illi  alia  via  intranti  plus 
minusve  similia  et  correspondentia  animadvertuntur. 

4)  Morbo  sus  renum  status.  Observationibus  ge¬ 
nuinis  per  seriem  annorum  a  celeb,  Anglo  Brightio  con¬ 
tinuatis  evictum  modo  est,  hydropes  idiopathicos  rariores 
esse,  ac  prius  assumebatur,  eorumque  longe  plurimos  symp¬ 
tomata  duntaxat  degenerationis  peculiaris,  granulosae  in 
substantia  corticali  renum  esse,  quae  praecipue  per  excre- 
tionem  lotii  albumine  scatentis  minorique  pondere  specifico 
gaudentis  indicatur. 

Argumenta ,  quae  medicus  iste  egregius ,  adjuvante 
postmodum  ejusdem  amico  Bostokio,  chemicas  indagatio¬ 
nes  circa  hunc  morbum  suscipiente,  adducit,  quod  revera 
praeter  notas  hydropis  prophases  et  degeneratio  renum  pe¬ 
culiaris  aestimanda  sit,  haec  circiter  sunt: 

a)  In  nonnullis  casibus  antequam  hydropica  inflatio 
aut  exsudatum  ullibi  conspiciatur ,  symptomata  passionis  cu- 
jusdam  renum  intrant,  uti  dolor  aut  sensus  ponderis  in  re¬ 
gione  renali,  lotii  excretio  albuminosi,  hinc  inde  sangui¬ 
nolenti. 

b)  Pariter  nonnunquam  morborum  cordis,  vasorum, 
hepatis  aliorumque  organorum  deflexiones  desunt. 

c)  Sectio  cadaverum  hydrope  mactatorum  haud  raro 
nonnisi  renum  structuram  a  norma  deviantem  ostendit. 

Observationibus  Brighti  recentiori  tempore  accedebant 
disquisitiones  maximi  momenti  ab  Anglis  Allison,  Gre- 
gory  et  Ghristison,  a  Gallicis  Desir,  Sabatie r. , 
Rayer  institutae.  Circa  dilucidationem  penitiorem  hujus 
morbi,  quem  passim  morbum  Brightii  nuncupant,  plurima 

libro  ab  Eduardo  Seymour  novissimo  tempore  (anno 
1857)  sub  titulo  »on  Dropsies«  edito,  debemus. 

Notandum  tamen  hic  venit,  casus  inveniri  rariores, 
in  quibus,  utut  praesente  morbo  Brightii,  hydrops  non  se¬ 
queretur  5  consuetim  tamen  hydrops  mox  universalis  evol¬ 
vitur. 

Urina  in  hoc  casu  ut  prius  adduximus ,  praevalente 
albuminis  copia  distinguitur,  quae  per  facilem  coagulatio¬ 
nem  sub  calore  quidquam  intensiori,  conspicua  lit:  praeci¬ 
pitati  quantitas  pro  majori  minorive  albuminis  abundantia 
discrepat  5  color  urinae  missae  varius  atque  varius  est  pro 
ratione  gradus  morbi,  ut  ergo  brunneus,  brunneo- rubellus, 
vel  etiam  stramineus  et  viridescens  $  sed  Iere  semper  turbi¬ 
dum  lotium  excernitur  facile  putredinem  concipiens, 

Ouod  causas  hujus  morbi  attinet ,  certa  et  determinata 
nondam  innotescunt.  Referunt  quidem  inter  causas  produ¬ 
centes  medici  neoterici,  quibus  cognitio  hujus  mali  debetur, 
suppressionem  functionis  cutaneae,  nutrimenta  vilia,  potus¬ 
que,  alcoholicos  (Bright)  mercurialia  larga  manu  por¬ 
recta,  (Craigie)  medicamentorum  diureticorum  abusum 
(Osb  orne). 

Quoad  sexum,  majorem  hujus  morbi  in  foeminis  fre¬ 
quentiam  adnotant$  senes  atque  infantes  liberi  hucusque  re- 
periebantur, 

5)  Crasis  sanguinis  vitiata.  Mutationes  sangui¬ 
nis  ipsius  diversae  saepius  in  hydropis  genesi  accusandae 
sunt. 

Sic  plethora  haud  raro  innltrationem  serosam  adducit, 
quae  formis  activis  adnumerari  debet 5  inde  explicantur  oede¬ 
mata  sub  menstruatione  prima  moliminibus  juncta,  sub  gra¬ 
viditatis  initio  et  sic  porro.  Celeb,  Magendie  repetitis 
disquisitionibus  declaravit,  absorptionem  sub  plethora  om¬ 
nino  imminui,  plethoraque  evaporationibus  sanguinis  soluta 
vim  absorbentem  iterum  in  pristinam  restitui  integritatem, 

E  contrario  fere  accumulatio  morbosa  ex  erasi  sangui¬ 
nis  magis  serosa  oritur,  ut:  ex  penuria  nutrimentorum. 

(hinc  hydropes  subinde  epidemici  occurrebant)  ex  profusis 
sanguinis  evacuationibus,  haemorrhagiis ,  diastasi  lympha¬ 
tica,  scorbutica,  chlorotica.  Cuncta,  quae  sanguinis  elabo¬ 
rationem  justam  impediunt,  cruorisque  defectum  conciliant, 
huc  contribuunt:  nutrimenta  prava,  vitia,  oligochyla,  aer 
humidus,  impurus,  lucis  atque  aeris  sufficientis  denegatio , 
motus  neglectus.  , 

Substantiis  quoque  venenatis  sanguinis  erasis  alienata 
ad  hydropem  producendum  par  invenitur,  ut  multi  testan¬ 
tur  auctores. 

Hydropem  huncce  dyscrasicum  medici  consuetim  cum 
illo  ex  circulis  turbis  oriundo  sub  titulo  »atonici ,  asthenici, 
passivis  comprehendunt. 


Quum  his  modo  circa  nosogeniam  prolatis  demonstrare 
adnisus  fuissem  ,  omnem  fere  hydropem  nonnisi  symptoma 
et,  ut  ita  dicam ,  umbram  alicujus  conditionis  morbosae  pro¬ 
fundioris  esse,  quarum  quinque  adduxi,  sponte  sua  elucet 5 
quamvis  potentiam  inimicam  uni  alterive  conditioni  allatae 
scaturiginem  praebentem,  etiam  relative  hydropis  causam 
esse.  Ad  taedium  usque  prolixus  esse  deberem  5  si  cuncta 
haec  momenta  enumerare  susciperem,  quae  quinque  tracta¬ 
tis  statibus  morbosis  favent  5  quasdam  tamen  singulares  ratio¬ 
nes  geneticas  suo  loco  adduxisse  oportuit. 

Respectu  dispositionis  ad  hydropem  circiter  haec  va¬ 
lent:  Constitutio  sic  dicta  torpida  cum  praevalente  systema¬ 
tis  lymphatici  atonia,  temperamentum  phlegmaticum,  habi¬ 
tus  pastosus:  quatenus  ejusmodi  proprietates  connatae  sunt, 
eatenus  dispositionem  quoque  haereditariam  ad  hydropicum 
malum  assumere  licet,  saltem  ad  hydropem  sic  dictum  ato¬ 
nicum,  circuli  vitiis,  dysmorphis  organorum,  nec  non  dys- 
crasiis  sanguinis  initentem. 

Sed  et  constitutio  tenera,  gracilis  corporis  structura, 
stimulorum  receptivitas  justo  major,  cutis  tenera  ad  hydro- 

pein  ducere  valet  et  quidem  ad  sic  dictum  i  n  fl  animato¬ 
ri  um  sive  activum. 

In  sexu  foemineo  hydropes  frequentiores  ac  in  viris  oc¬ 
currunt  *  in  illis  circa  annos  climactericos  praecipue  sese  in¬ 
sinuant. 

Prognosis. 

In  genere  prognosis  in  hydrope  infausta  statuenda.  Quae 
autem  medicum  in  stabiliendo  praesagio  determinare  valent 
momenta,  valorem  praclicurn  includentia,  circiter  forent  se¬ 
quentia  : 

1.  Morbi  primitivi,  unde  prodici -itur  hydrops, 
indoles  et  gradus,  ut  ergo  prognosis  b  torum  morbo¬ 
rum  pro  correspondentr  hydrope  valeat. 

Si  morbus  originariis  natura  artisque  auxilio  tollendus, 
hydropem  ne  timeas :  confestim  saepenurnero  evanescit,  mor¬ 
bo  ablato  ,  qui  ill  om  suscitaverat;  letbalis  fere  semper  eva¬ 
dit  hydrops  ventriculorum  cerebri  ;  anceps  hydrops  pericar¬ 
dii  ex  praegressa  pericarditide  5  exsudata  post  pleurae  atque 
peritonaei  inflammationes  saepissime  artis  auxilio  visque  me- 
dicatricis  ope  resorbentur  ,  si  individuum  juvenile  ,  bene 
constitutum,  nudis  morbis  exhaustum,  nulla  labe  alia  pres¬ 
sum  fuerit,  omnesque  processum  primitivum  sustinentes  po¬ 
tentiae  arceantur. 

In  individuis  tamen  cachecticis  ,  praecipue  scrofulosis, 
aliquo  m  organo  laborantibus  facili  negotio  post  inflamma¬ 
tiones  in  lympha  exsudata  tubercula  nova  super  membranas 
serosas  efformantur,  quorum  effectus,  hydrops,  infauste 
saepissime  terminatur.: 

Arti  quoque  plerumque  resistunt:  vitia  cordis,  graves- 
que  organorum  abdominalium  degenerationes  ,  scirrhi,  hy¬ 
pertrophiae,  atrophiae,  sarcomata  medullaria  aliaque  hujus 
generis  vitia. 

Quodsi  circuli  obstaculum  levius  fit,  cui  solvendo  na¬ 
tura  arsque  sufficiunt  ,  hydrops  quoque  inde  natus  mede- 
jam  admittit. 

Laetiorem  prognosim  hydropes  inflammatorii  conce¬ 
dunt,  quum  arti  adminicula  praesto  sint,  statum  irritativum 
aut  inflammatorium  ammovendi. 

2)  Extensio.  Hydrops  circumscriptus  solito  decurrit 
sub  omine  feliciori  ac  latius  extensus  et  universalis,  quum 
jure  merito  in  ultimo  casu  suspicio  mali  evecti  profundius 
irradicati  moveri  possit. 

3)  Aetas  et  co  nstitutio.  Individua  juniora,  fir¬ 
miori  constitutione  praedita  facilius  ,  senes  decrepidosque 
difficilius  sospites  evadere  ,  non  est  quod  prolixius  deducam. 

In  genere  ad  phoenomena  timenda  pertinent:  labes  di¬ 
gestionis  praegressae,  cutis  Inertia  invincibilis  ,  livor  pallor¬ 
que  faciei,  urina  parca,  polydipsia,  seri  pessumdatio,  pul¬ 
sus  parvus,  intermittens  ,  scorbutica  signa. 

Pessimi  ominis  censentur:  febris  depascens,  dolores  in 
visceribus  sero  inundatis  ,  diarrhoea  spontanea  5  malum  sig¬ 
num  speciatim  in  hydrope  cutaneo  inflammatio  erysipelatosa 
in  gangraenam  ruens. «  Gangraena  hydropicis  superveniens, 
ait  Boerhaa  vius,  in  pedibus  frequens,  saepeque  per 
vesicatoria  nata,  pessima  est  et  mortis  nuncia. 

Ad  extrema  ventum  est  Hippocrate  teste  in  hy¬ 
dropicis,  ubi  sub  infimis  viribus  ac  ingenti  dyspnoea  jun¬ 
gitur  diarrhoea,  ubi  mala  magnaque  ulcera  in  ore  ,  gin¬ 
givis  tibiisque  subnata  ;  ubi  urina  diversis  matulae  regioni¬ 
bus  diversos  exhibet  colores. 

Omnes  fere  hydropici  circa  plenilunium  pejus  se  habe¬ 
re  solent,  eoque  tempore  etiam  prope  semper,  teste  experien¬ 
tia  moriuntur. 

Therapia, 

In  hujus  expositione  generalia  tantummodo  attingam , 
quae  assumi  possunt,  sine  respectu  ad  singulas  hydropis  spe¬ 
cies  varia  organa  plectentis. 

Munus  medici  curam  hydropis  tentantis  in  sequentibus 
fundatur: 

a)  Indaganda  est  ante  omnia  conditio  hydropis  patholc- 
gica  ,  huj usque  per  quantum  fieri  potest,  exstinctio  pericli¬ 
tanda  5 

b)  latex  effusus  per  vias  opportunas  eliminetur  $ 

c)  praecavenda  est  ulterior  ejus  accummulatio. 

Hydrops  ex  suppressione  tran  spirationis 

cutaneae  desiderat  remedia  diaphoretica,  levia  rubefacien¬ 
tia  externa,  frictionem,  illinitiones  cum  oleo  calido,  non- 
nunquam  et  balnea. 

Status  irritativi  et  inflammationes  prae¬ 
sentes  apparatum  antiphlogisticum  efflagitant,  huic  tum 
et  hydrops  cedet. 

In  hydrope  ex  circuli  vitiis  arduum  est  nego¬ 
tium  inveniendi  remedia  efficacia  $  revera  palliativa  ut  plu¬ 
rimum  solummodo  hic  locum  habet  methodus  et  ut  con- 
suetim  accidit,  si  circuli  retardatio  ex  degenerationibus  vis¬ 
cerum  ,  morbis  cordis  et  vasorum  propullulat  ,  nihil  aliud 
agendum  restat  ,  quam  ut  virium  status  respiciamus  illa- 
rumque  quousque  valemus ,  integritatem  reservare  adni- 
tamus. 

Sunt  casus,  in  quibus  curam  radicalem  vitiorum  or- 
ganisationis  nequidem  tentare  possumus,  in  quibus  subinde 
quodvis  remedium  quodammodo  heroicum  mortem  citiorem 
advocaret. 

Sanguinis  miscelam  incongruam  remediis 
pharmaceuticis  diversis  diaetaque  adaptata  emendare  stu¬ 
demus. 

In  morbo  Brightii  laudantur  in  genere  pharmaca 
viis  urinariis  adfinia. 

Ad  eliminationem  seri  morbose  accumulati  partim  chi¬ 
rurgica,  partim  pharmaceutica  remedia  praesto  sunt. 

Adhibetur  punctio  praeprimis  in  hydrope  derepente 
exorto  et  cito  magnum  gradum  adepto,  in  metu  suffocatio-  ; 
nis  ex  nimia  fluidi  mole,  si  remedia  pharmaceutica  nullum  1 
levamen  aut  non  satis  cito  adferant. 

Scarificationes,  quas  hinc  inde  medici  in  hydro¬ 
pe  anasarca,  si  cutis  nimium  tensa,  nitida  apparet  et  pas- 
sirn  dis  rumpi  minatur,  in  usum  trahunt,  magna  cum  cau¬ 
tela  adhibendae,  praeprimis  in  subjectis,  dyscrasia  qua¬ 
dam  notatis  ,  in  quibus  facile  gangraenescentia  intrare 
posset. 

Puncturas  quoque  acus  ope  in  hydrope  cutaneo 
adhibere  subinde  licet.  , 

Vesicantia  praecipue  in  hydrope  pectoris ,  pericar¬ 
dii  et  articulorum  quadrant,  nunquam  in  hydrope  anasar¬ 
ca,  quum  ulceribus  gangraenosis  ansam  largiri  possent. 

Ad  remedia  pharmaceutica  symptomatice,  hinc 
inde  mere  empirice  usurpanda,  pertinent:  Emetica,  Pur¬ 
gantia  ,  Diuretica  ,  Diaphoretica  ,  Sialagoga  ,  Illinitiones 
oleosae  etc. 

a)  Emetica  in  hydrocele  saepius  repetita,  in  hy¬ 
dropis  exordio  nonunquam  proficua  inveniuntur.  Praedi¬ 
cantur  in  hydrope  sic  dicto  torpido ,  sub  simultanea  la¬ 
be  digestionis,  sub  influxu  affectuum  deprimentium  prae¬ 
gresso. 

Sy  de  n  hamus  illorum  adplicationem  laudat:  »per 
»  vomitus  (dicit)  solvuntur  cuncta  tenacia,  concutiuntur  ob- 
vstructa ,  expelluntur  stagnantia  ,  unde  mirabiliter  in  hoc 
»morbo  (hydrope)  prosunt.  Cui  lenius  quoque  usum  ho- 
»ruin  remediorum  laudat. « 

b)  Purgantia  —  symptomatice  velocissimum  sup¬ 
peditant  auxilium.  Fortioribus  his  catharthicis  lubenter  con¬ 
fidunt  medici,  quum  alviductiones  serosas  progignant,  qua¬ 
propter  etiam  hinc  inde  sub  nomine  —  »hydragogorum« 
comprehenduntur. 

c)  Diuretica.  Ad  haec  fere  semper  therapia  hydro¬ 
pis  recurrit,  quia  via  uropoetica  maxime  ad  eliminandos  hu¬ 
mores  serosos  naturalis  dicenda  est.  Sed  et  in  his  medicamen¬ 
tis  justus  selectus  necessarius  evadit,  alia  atque  alia  pro 

morbi  indole,  duratione,  origine  promenda  erunt. 

d)  Sialagoga.  Haec  in  hydrope  ventriculorum  cere¬ 
bri  et  oculi  praecipue  conducunt 5  adbibetur  quamobrem  in¬ 
terne  mercurius  dulcis  ?  externe  unguentum  cinereum. 

e)  Diaphoretica.  Eximie  faustam  subinde  exserunt 
actionem  ,  si  hydrops  ex  systematis  cutanei  laesa  productus 
fuerit  functione. 

Nisi  contraindicationes  intersint,  suadendum,  ut  diap- 
noica  maxime  aestate,  diuretica  hyeme  et  purgantia  auctum- 
nali  tempore  in  hydropicis  adfectionihus  propinentur,  quum 
temperatura  aeris  diversa  secundum  anni  tempus,  tempesta¬ 
tem  et  clima  non  sine  influxu  in  crisium  variarum  promotio¬ 
nem  reperiatur* 

f)  Oleosae  illinitione  s  in  multis  quoque  casibus 
proficuae.  Ex  his  Schmidtmann  egregios  animadvertisse 
effectus  adfirmat. 

